Laenuleping
Käesolev leping (edaspidi nimetatud Leping) on sõlmitud “____”____________________
________________________, registrikood _____________________, aadress ______________________,  mida esindab juhatuse liige ______________________________(edaspidi nimetatud Laenuandja) 
ja
________________________, registrikood _____________________, aadress ______________________,  mida esindab juhatuse liige ______________________________(edaspidi nimetatud Laenusaaja), 
edaspidi nimetatud Lepingus eraldi Pool või ühiselt Pooled, 
leppisid kokku alljärgnevas:
Märkus: Käesolev näidis on mõeldud kasutamiseks laenusuhete puhul, kus partnerid üksteist tunnevad ja usaldavad (näiteks füüsiliste isikute vahelised laenud) või on laenuandjal laenusaaja üle teatud kontrollivõimalus (näiteks emaettevõtja ja tütarettevõtja suhted). Seetõttu on lepingus tagasihoidlikumalt reguleeritud lepingu tagatised, laenusaaja informeerimiskohustused ja lepingu erakorralise ülesütlemise alused.
Näidise puhul ei ole tegemist tarbijakrediidilepinguga.   
1. Laenusumma, tähtaeg, intress, viivis
1.1. Laenuandja annab Laenusaajale laenu summas ___________ (____________) eesti krooni.
1.2. Laenusumma üleandmine Laenusaajale toimub _________________________ (mil viisil, mis tähtajal). Laenusumma ja intresside Laenuandjale tasumise lõpptähtaeg on  “___”_________________.
1.3. Laenusaaja maksab Laenuandjale laenusumma tagasi vastavalt laenusumma ja intresside tasumise graafikule (Lisa 1). 
1.4. Laenusaaja tasub Laenuandjale intressi arvestusega ______ % (__________) aastas vastavalt laenusumma ja intresside tasumise graafikule. Intressi arvestus toimub ___________________________(kuidas - kas laenusumma tagasimaksmata osalt või kokkulepitud konstantse summana arvestusperioodil jne). 
Intressi arvestamine algab laenusumma Laenusaaja käsutusse üleandmise päevast ja lõpeb laenusumma täielikul tagasimaksmisel Laenuandjale.
Märkus: VÕS § 397 lg 1 sätestab, et majandus- või kutsetegevuses antud laenult tuleb maksta intressi. Samas ei tähenda see seda, et näiteks emaettevõtja poolt tütarettevõtjale antud laen peab olema tingimata intressiga. Pooled võivad ka kokku leppida, et emaettevõtja poolt tütarettevõtjale antud laen võib olla intressita või ka väiksema või suurema intressiga, kui on ette nähtud VÕS-s (7 % aastas kuni Eesti ühinemiseni Euroopa Liiduga). 
Kui pooled ei ole majandus-või kutsetegevuses antud laenu intressi osas kokkulepet sõlminud (nt pole laenulepingus intressi kohta midagi märgitud), kohaldatakse vastavalt seaduse sätteid. VÕS § 397 lg 2 kohaselt tuleb juhul, kui intressimäära ei ole kokku lepitud, maksta intressi harilikus määras ehk määras, mis on tavaline sama liiki laenude jaoks ajal ja kohas, millal ja kus laen saadi. Kui sellist harilikku määra ei ole võimalik kindlaks teha, on intressimääraks 7 % aastas. 
Kui laen ei ole antud majandus- või kutsetegevuses (näiteks annab üks füüsiline isik teisele füüsilisele isikule laenu), siis sellisel juhul seadusega ettenähtud intressimäära pole, mistõttu pooled, kui nad seda soovivad, peavad intressimäära kokku leppima laenulepingus.
1.5. Kui Laenusaaja viivitab Lepingujärgsete maksete tasumisega, tasub ta Laenuandja nõudmisel viivist  ______(_____________) % viivituses olevalt summalt iga viivituses oldud kalendripäeva eest. Viivist hakatakse arvestama maksetähtpäevale järgnevast päevast ja arvestamine lõpetatakse võlgnevuse tasumise päeval. Tasumata viiviselt ja intressilt viivist ei arvestata.
2. Lepingujärgsete maksete tasumine 
2.1. Laenusaaja tasub Lepingust tulenevad maksed Laenuandja pangakontole nr ________ või muul viisil, millest Laenuandja Laenusaajat eelnevalt informeerib.
2.2. Makse tasumisel Laenusaaja poolt loetakse esimeses järjekorras tasutuks viivis, siis tähtajaks tasumata intressid alates varasemast võlgnevusest ning seejärel tähtajaks tasumata laenusumma alates varasemast võlgnevusest. 
2.3. Juhul, kui Lepingu täitmise ajal kaob käibelt Eesti kroon või muutub Eesti krooni vahetuskurss Euroopa Liidu euro suhtes võrreldes Lepingu sõlmimise päevaga, arvestab Laenuandja Lepingu järgsed maksed ümber lähtudes põhimõttest, et laenusumma, intressi ja muude Lepingus kokkulepitud maksete ja tasude suurused ümberarvutatuna Euroopa Liidu eurodesse (suhe Lepingu sõlmimisel 1 EUR = 15,6466 EEK) oleksid Lepingu sõlmimise päeval ja Lepingu järgse makse tasumise päeval samaväärsed. Laenuandja väljastab Laenusaajale sellisel juhul uue laenusumma ja intresside tasumise graafiku, mille alusel Laenusaaja kohustub Lepingut edasi täitma. 
3. Laenusaaja kohustused
3.1. Laenusaaja kohustub kogu oma varaga, s.h tulevikus tekkiva varaga, tagama Lepingust tulenevate kohustuste täitmise. 
3.2. Lepingust tulenevate kohustuste täitmiseks seati /seatakse Laenuandja kasuks järgmised tagatised: _________________________________________________________________________________
3.3. Laenusaaja on kohustatud informeerima Laenuandjat viivitamatult asjaolude ilmnemisest, mis võivad oluliselt mõjutada Lepingu täitmist Laenusaaja poolt. 
3.4. Laenusaaja on kohustatud viivitamatult teatama Laenuandjale oma Lepingus toodud andmete muutumisest.
3.5. Laenusaaja kannab kõik Lepingu täitmisega seonduvad kulud, sh kulud seoses Lepingu järgsete maksete tasumise ja Lepingu tagatistega. 
4. Lepingu lõppemine  
4.1. Leping lõpeb Laenusaaja poolt Lepingu järgsete maksete täielikul tasumisel Laenuandjale või lõppemisel muul alusel.  
4.2. Laenusaajal on õigus laenusumma või selle osa ennetähtaegselt tagasi maksta. Laenusumma ennetähtaegsel tagasimaksmisel tasub Laenusaaja intressi ________________ (kas üldse, kui pika aja jooksul ja millises summas laenusaaja intressi edasi tasub, kui laenusaaja laenusumma osaliselt või täielikult ennetähtaegselt tagasi maksab). 
Märkus: VÕS § 84 lg 4 kohaselt: kui võlgnik on enne täitmise tähtpäeva täitnud kohustuse, millega kaasneb intressi maksmise kohustus, võib võlausaldaja nõuda intressi kuni kohustuse täitmiseks ettenähtud tähtpäevani. Seega, kui pooled soovivad kokku leppida seadusest erinevalt, tuleks see lepingus sätestada. 
4.3. Laenuandjal on õigus Leping ennetähtaegselt erakorraliselt üles öelda juhul, kui Laenusaaja rikub oluliselt Lepingut. Oluliseks Lepingu rikkumiseks loetakse muuhulgas, kuid mitte ainult:
4.3.1. Laenusaaja on 1 (ühe) graafikujärgse makse täieliku tasumisega viivituses kauem kui 30 (kolmkümmend) päeva;
4.3.2. _______________________________________________
4.4. Laenuandja ülesütlemisõiguse tekkimisel saadab Laenuandja Laenusaajale kirjaliku nõude heastada rikkumine 14 (neljateistkümne) kalendripäeva jooksul. Kui Laenusaaja nimetatud tähtaja jooksul rikkumist ei heasta, võib Laenuandja Lepingu üles öelda, saates Laenusaajale sellekohase kirjaliku teate. 
4.5. Laenuandja poolt Lepingu üles ütlemisel on Laenusaaja kohustatud tasuma kõik  Laenuandjale võlgnetavad summad 20 (kahekümne) kalendripäeva jooksul arvates ülesütlemise teate kättesaamisest. 
5. Teated
5.1. Pooled edastavad Lepinguga seotud teated faksi või e-posti teel Lepingus märgitud aadressidel või numbritel, va juhtudel, kui Lepingus on teate edastamiseks ette nähtud kirjalik vorm. 
5.2. Kirjalik teade saadetakse Poole Lepingus märgitud või Poole poolt Lepingu kehtivuse ajal teatatud aadressil. Kirjalik teade loetakse teise Poole poolt kättesaaduks, kui postitamisest on möödunud 5 (viis) kalendripäeva. Enne kirjaliku teate postiga teisele Poolele saatmist tuleb teade edastada teisele Poolele e-posti või faksi teel.
6. Lõppsätted
6.1. Lepinguga seotud vaidlused, mida ei ole võimalik lahendada läbirääkimiste teel, kuuluvad lahendamisele ___________kohtus. 
6.2. Leping on koostatud eesti keeles kahes (2) identses eksemplaris, millest kumbki Pool saab ühe eksemplari.
6.3. Lepingule on sõlmimisel lisatud järgmised lisad:
Lisa 1: laenusumma ja intresside tasumise graafik
Poolte kontaktandmed:
Laenuandja: ________________________________________________
Laenusaaja: ________________________________________________
Poolte allkirjad: 
Laenuandja: _______________________________	Laenusaaja: _______________________________